open-index/open-wikipedia-markdown huggingface dataset:
मत्स्येंद्रनाथ

**मत्स्येंद्रनाथ** अथवा **मचिन्द्रनाथ** ८४ महासिद्धों इनका जन्म मछली से माना जाता है । हिन्दु धर्म के नाथ ( जोगी ) शाखा के योगी में से एक थे। इनके गुरु दतात्रे जी थे ओर ये गोरखनाथ के गुरु थे जिनके साथ उन्होंने हठयोग विद्यालय की स्थापना की। उन्हें संस्कृत में हठयोग की प्रारम्भिक रचनाओं में से एक *कौलजणाननिर्णय* (कौल परंपरा से संबंधित ज्ञान की चर्चा) के लेखक माना जाता है। वो हिन्दू  समुदायों में प्रतिष्ठित हैं। मचिन्द्रनाथ को नाथ प्रथा के संस्थापक भी माना जाता है।मचिन्द्रनाथ को उनके सार्वभौम शिक्षण के लिए "विश्वयोगी" भी कहा जाता है।

गोरखनाथ को उनके सबसे सक्षम शिष्यो मे माना जाता है।

## सन्दर्भ

श्रेणी:हिन्दू गुरु
श्रेणी:योगी
एरियल शेरॉन

**एरियल शेरॉन** (, **') (26 फ़रवरी 1928 – 11 जनवरी 2014) [[इज़राइल|इजरायल]] के राजनेता तथा जनरल थे। वे इसरायल के [[इज़राइल के प्रधानमन्त्री|११वें प्रधानमंत्री]] रहे। वे 'बुलडोज़र' के नाम से जाने जाते थे। अरियल शेरॉन 1948 में इसराइल के गठन के बाद हुए सभी युद्धों में शामिल रहे थे और कई इसराइली उन्हें एक महान सैन्य नेता मानते हैं। दूसरी ओर फ़लस्तीनियों की राय उनके बारे में अच्छी नहीं थी।

== प्रारंभिक जीवन ==
शेरॉन का जन्म 26 फ़रवरी 1928 को कफर मलाल (Kfar Malal) में हुआ था। उनके माता-पिता बेलारूसी यहूदी थे।

== राजनीतिक एवं सैन्य कैरियर ==
वर्ष 1967 और 1973 के युद्ध में शेरॉन ने जिस डिवीज़न की अगुवाई की, उसने इसराइल की सफलता में महत्वपूर्ण भूमिका निभाई थी। उन्होंने 1982 में रक्षा मंत्री रहते हुए लेबनान पर हमले की योजना बनाई, जहां से फ़लस्तीनी मुक्ति संगठन के जरिए इसराइल पर गोलाबारी की जा रही थी। आक्रमण के दौरान लेबनान के ईसाई सैनिकों ने इसराइल के साथ मिलकर इसराइल के नियंत्रण वाले बेरूत शरणार्थी शिविर में सैकड़ों फ़लस्तीनियों को मारा।

बाद में इसराइल ने इस घटना की जांच के आदेश दिए। इस दौरान शेरॉन ने इस जनसंहार की ज़िम्मेदारी अपने ऊपर ली। इसके बावजूद वह 18 साल बाद प्रधानमंत्री बने और उन्होंने सुरक्षा और सच्ची शांति हासिल करने की शपथ ली और इस ध्येय के लिए दूसरा दौरा पड़ने तक काम करते रहे। शेरॉन अधिग्रहीत फ़लीस्तीनी क्षेत्र में यहूदी बस्तियों के निर्माण को बढ़ावा देने के इच्छुक थे। उन्होंने विवादित पश्चिमी तट घेरे के निर्माण की शुरुआत भी की। लेकिन 2005 में इसराइल में उग्र विरोध के बावजूद उन्होंने ग़ज़ा पट्टी से इसराइली सैनिकों को वापस बुलाने की एकतरफा घोषणा कर दी।

प्रमुख युद्धों में उनके योगदान के लिए अनेक इस्राइली उन्हें 'मिस्टर सिक्यॉरिटी' कहते रहे हैं, जबकि अरब जगत में वह 'साबरा और शातिला के कसाई' के नाम से बदनाम थे। उल्लेखनीय है कि 1982 में रक्षा मंत्री रहते हुए शेरॉन ने लेबनान पर इस्राइली हमले का खाका तैयार किया था। इस हमले में इस्राइल समर्थित लेबनानी ईसाई मिलिशिया ने इस्राइली नियंत्रण वाले बेरूत के दो शरणार्थी शिविरों (साबरा और शातिला) में सैकड़ों फलस्तीनियों का कत्लेआम किया था। 

शेरॉन को इस बात का श्रेय जाता है कि उन्होंने भारत और इजरायल के बीच मामूली रक्षा और व्यापार सहयोग को सामरिक रिश्तों में बदल दिया। भारत और इस्राइल के बीच 1992 में राजनयिक संबंध स्थापित होने के बाद भारत की यात्रा करने वाले वे पहले इस्राइली प्रधानमंत्री थे। [[कारगिल|करगिल]] क्षेत्र में पाकिस्तानी सेनाओं के सामरिक पहाड़ियों पर कब्जा करने के बाद, जब भारत और पाकिस्तान के बीच युद्ध हुआ तो इस्राइल ने न सिर्फ अपने शस्त्रागार के दरवाजे भारत के लिए खोल दिए, बल्कि अपने सैन्य उपग्रहों से कुछ महत्वपूर्ण चित्र भी मुहैया कराए। शेरॉन को इस बात का श्रेय जाता है कि उन्होंने द्विपक्षीय संबंधों को आज के सामरिक रिश्तों के दौर तक पहुंचाया, जिसमें मिसाइल सुरक्षा से लेकर आतंकवाद के खिलाफ संघर्ष में दोनो देश सहयोग कर रहे हैं।

शेरॉन 2001 में इसराइल के प्रधानमंत्री बने और वह 2006 में दिल का दौरा पड़ने तक वो इस पद पर बने रहे। दिल का दौरा पड़ने से वो कोमा में चले गये।

== मृत्यु ==
कोमा में आठ साल बिताने के बाद, शेरॉन का 11 जनवरी 2014 को, स्थानीय समय 14:00 बजे (12:00 यूटीसी) पर निधन हो गया।

== सन्दर्भ ==


== बाहरी कड़ियाँ==
*[http://www।bbc।co।uk/hindi/international/2014/01/140111_ariel_sharon_died_reactions_aa.shtml **अरियल शेरॉन''': किसी के नायक, किसी के लिए 'क़साई']

श्रेणी:इज़राइल के प्रधानमन्त्री
श्रेणी:२०१४ में निधन
श्रेणी:1928 में जन्मे लोग
पुरुगुप्त

**पुरुगुप्त** (शसन: ४६७-४७३ ई) गुप्त वंश का एक सम्राट था जो उत्तर भारत में शासन करता था। ये गुप्त सम्राट कुमारगुप्त प्रथम का अपनी सम्राज्ञी अनन्तदेवी से उत्पन्न पुत्र था। यह अपने सौतेले भ्राता स्कन्दगुप्त का उत्तराधिकारी बना। पुरुगुप्त के अभी तक कोई शिलालेख, प्रशस्तियाम प्राप्त नहीं हुई हैं। इनको इनके पौत्र कुमारगुप्त तृतीय की रजत-कांस्य मुहर एवं इनके पुत्रों नरसिंहगुप्त एवं बुद्धगुप्त द्वारा बनवाए गए नालंदा की मृत्तिका पट्टिकाओं के द्वारा जाना जाता है। सारनाथ के बुद्ध की छवि के शिलालेख के अनुसार ये माना जाता है कि पुरुगुप्त से कुमारगुप्त तृतीय उत्तराधिकारी बना।

## सन्दर्भ ग्रन्थ
* फ्लीट : 'इस्क्रिप्शन्स, इंडिकेरस, खंड ३; 
* राखालदास बनर्जी : दि एज ऑव दि 'इंपीरियल गुप्ताज़'; 
* अल्तेकर और मजूमदार : दि गुप्त वाकाटक एज; 
* बो. सालातुर : 'लाइफ इन दि गुप्त एज; 
* घोष : भारत का प्राचीन इतिहास' (इंडियन प्रेस लि., प्रयाग; हिंदी संस्करण)।

## सन्दर्भ

श्रेणी:५वीं शताब्दी के भारतीय शासक
श्रेणी:गुप्त राजवंश
श्रेणी:प्राचीन भारत का इतिहास
श्रेणी:भारत के राजा
पुनर्विन्यास अभिक्रिया

right|thumb|250px|पुनर्विन्यास अभिक्रिया
उन कार्बनिक अभिक्रियाओं को **पुनर्विन्यास अभिक्रिया** (rearrangement reaction) कहते हैं जिनमें किसी अणु का कार्बन स्केलेटन बदलकर मूल अणु का एक संरचनात्मक समावयवी (स्ट्र्क्चरल आइसोमर) बनता है। पुनर्विन्यास अभिक्रिया, कार्बनिक अभिक्रियाओं का एक बहुत बड़ा वर्ग है। प्रायः कोई प्रतिस्थापी (substituent) एक परमाणु से उसी अणु के किसी दूसरे परमाणु पर चला जाता है। नीचे दिए गये उदाहरण में प्रतिस्थापी **R** कार्बन परमाणु 1 से हटकर कार्बन परमाणु 2 पर चला जाता है:
 
center|पुनर्विन्यास अभिक्रिया का सामान्य रूप

अन्तर-अणुक पुनर्विन्यास भी होते हैं।

## परिचय
पुनर्विन्यास, अणुओं का हमें अच्छी तरह ज्ञात है कि कार्बनिक योगिकों के अणुओं का निर्माण कार्बन, हाइड्रोजन तथा अन्य परमाणुओं के विशेष विन्यास से होता है। इन यौगिकों के सूत्रों को, जिनसे अणुओं में परमाणुओं के विन्यास का ढंग मालूम होता है।

पुनर्विन्यान अनुत्क्रमणीय (irreversible) अभिक्रिया सूचित करता है, जिसमें अणु के सरंचनाविन्यास में परिवर्तन हुआ है। ऐसे परिवर्तनों में साधारण अणुओं में कुछ अंश जैसे पानी, या हाइड्रोजन हैलाइड, का विलोपन भी संभव है। इस प्रकार के पूनर्विन्यासों में अपेक्षाकृत छोटे छोटे परिवर्तन ही सन्निहित हैं, जैसे द्विबंध का बनना, या द्विबंध का स्थानांतरण और कार्बन पंजर में अल्प परिवर्तन। ऐलिलिक (allylic) यौगिकों के प्रतिस्थापन में द्विबंध का स्थानांतरण बहुधा देखने में आता है। जहाँ तक कार्बन पंजर के पुनविंन्यास का संबंध है, ये बहुधा उच्च शाखावाले तंत्रों में ही देखे जाते हैं। 

तीन प्रमुख पुनर्विन्यास अभिक्रियाएँ ये हैं-
* 1,2-पुनर्विन्यास, 
* पेरिसाइक्लिक अभिक्रियाएँ (Pericyclic reactions)
* ओलिफीन मेटाथेसिस (Olefin metathesis)

## 1,2-पुनर्विन्यास
A 1,2-पुनर्विन्यास वह कार्बनिक अभिक्रिया है जिसमें प्रतिस्थापक रासायनिक यौगिक के एक परमाणु से दूसरे परमाणु पर चला जाता है। 1,2 शिफ्ट में यह गति एक परमाणु से उससे सटे  परमाणु पर होती है किन्तु बड़ी दूरियों वाली गति भी सम्भव है। वैगनर-मीरवाइन पुनर्विन्यास (Wagner-Meerwein rearrangement) और बेकमान पुनर्विन्यास (Beckmann rearrangement) इसके उदाहरण हैं:

500px|Wagner-Meerwein पुनर्विन्यास

500px|बेकमान पुनर्विन्यास

## पेरिसाइक्लिक अभिक्रियाएँ
A pericyclic reaction is a type of reaction with multiple carbon-carbon bond making and breaking wherein the transition state of the molecule has a cyclic geometry, and the reaction progresses in a concerted fashion. Examples are hydride shifts

300px|Sigmatropic Hydride Shifts

and the Claisen rearrangement:

## ओलीफिन मेटाथेसिस
Olefin metathesis is a formal exchange of the alkylidene fragments in two alkenes. It is a catalytic reaction with carbene, or more accurately, transition metal carbene complex intermediates.

600px|General mechanism olefin metathesis

In this example, a vinyl compound is dimerized with the expulsion of ethene.

## सन्दर्भ

श्रेणी:रासायनिक अभिक्रिया
गौड़ (नगर)

**गौड़** (आधुनिक नाम) या 'लक्ष्मणावती' (प्राचीन नाम) या 'लखनौती' (मध्यकालीन नाम) पश्चिम बंगाल के मालदा जिला में स्थित एक पुराना नगर है। यह हिंदू राजसत्ता के उत्कर्षकाल में संस्कृत विद्या के केंद्र के रूप में विख्यात थी और महाकवि जयदेव, कविवर गोवर्धनाचार्य तथा धोयी, व्याकरणचार्य उमापतिघर और शब्दकोशकार हलायुध इन सभी विद्वानों का संबंध इस प्रसिद्ध नगरी से था। इसके खंडहर बंगाल के मालदा नामक नगर से 10 मील दक्षिण पश्चिम की ओर स्थित हैं।

## परिचय
बंगाल की राजधानी कालक्रम से काशीपुरी, वरेंद्र और लक्ष्मणवती रही थी। मुसलमानों का बंगाल पर (13वीं सदी में) आधिपत्य होने के पश्चात् बंगाल के सूबे की राजधानी कभी गौड़ और कभी पांडुआ रही। पांडुआ गौड़ से लगभग 20 मील दूर है। आज इस मध्युगीन भव्य नगर के केवल खंडहर ही बचे हैं। इनमें से अनेक ध्वंसावशेष प्राचीन हिंदू मंदिरों और देवालयों के हैं जिनका प्रयोग मसजिदों के निर्माण के लिये किया गया था।

1575 ई. में अकबर के सूबेदार ने गौड़ के सौंदर्य से आकृष्ट होकर अपनी राजधानी पांडुआ से हटाकर गौड़ में बनाई थी जिसके फलस्वरूप गौड़ में एकबारगी हो बहुत भीड़भाड़ हो गई थी। थोड़े ही दिनों बाद महामारी का प्रकोप हुआ जिससे वहां की जनसंख्या को भारी क्षति पहुँची। बहुत से निवासी नगर छोड्कर भाग गए। पांडुआ में भी महामारी का प्रकोप फैला और दोनों नगर बिल्कुल उजाड़ हो गए। कहा जाता है कि गौड़ में जहाँ अब तक भव्य इमारतें खड़ी हुई थी और चारों ओर व्यस्त नरनारियों का कोलाहल था, इस महामारी के पश्चात् चारों ओर सन्नाटा छा गया, सड़कों पर घास उग आई और दिन दहाड़े व्याघ्र आदि हिंसक पशु धूमने लगे। पांडुआ से गौड़ जाने वाली सड़क पर अब घने जंगल हो गए थे। तत्पश्चात् प्राय: 309 वर्षों तक बंगाल की यह शालीन नगरी खंडहरों के रूप में घने जंगलों के बीच छिपी पड़ी रही। अब कुछ ही वर्षों पूर्व वहाँ के प्राचीन वैभव को खुदाई द्वारा प्रकाश में लाने का प्रयत्न किया गया है। लखनौती में 8 वीं, 10 वीं सदी में पाल राजाओं का राज था और 12 वीं सदी तक सेन नरेशों का आधिपत्य रहा। इस काल में यहाँ अनेक हिंदू मंदिरों का निर्माण हुआ जिन्हें गौड़ के परवर्ती मुसलमान बादशाहों ने नष्टभ्रष्ट कर दिया। मुसलमानों के समय की बहुत सी इमारतों के अवशेष अभी यहाँ मौजूद है। इनकी मुख्य विशेषताएँ हैं ठोस बनावट तथा विशालता। सोना मसजिद प्राचीन मंदिरों की सामाग्री से निर्मित है। यह यहाँ के जीर्ण दुर्ग के अंदर अवस्थित है। इसकी निर्माणतिथि 1526 ई. है। इसके अतिरिक्त 1530 ई. में बनी नसरतशाह की मसजिद भी कलाउल्लेखनीय है।

## इन्हें भी देखें
* मालदा ज़िला

## टिप्पणीसूची

श्रेणी:मालदा ज़िला
श्रेणी:पश्चिम बंगाल में स्थापत्य
श्रेणी:बंगाल का इतिहास
श्रेणी:पश्चिम बंगाल में पुरातत्व स्थल
लिंगुआ फ़्रांका नोवा

thumb|right|लिंगुआ फ़्रांका नोवा का ध्वज
**लिंगुआ फ़्रांका नोवा** (Lingua Franca Nova / नई लोकभाषा) एक कृत्रिम क्रियोल भाषा है, जिसे १९९८ में सी. जॉर्ज बुरी नामक एक अमेरिकी मनोविज्ञान के प्रोफेसर ने निर्मित किया था। भाषा रोमांस भाषाओं (फ्रांसीसी, इतालवी, स्पेनी, पुर्तगाली, कातालानी) पर आधारित है। २००७ में इसे बोलने वालों की कुल संख्या लगभग १८० है।

## वर्णमाला और उच्चारण
यह भाषा रोमन लिपि में लिखी जाती है जिसमें २२ अक्षर हैं। 

## बाहरी कड़ियाँ
* आधिकारिक जालस्थल
* विकि
* लिंगुआ फ़्रांका नोवा-अंग्रेजी आनलाइन शब्दकोश
* लिंगुआ फ़्रांका नोवा फेसबुक पर

श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
श्रेणी:विश्व की भाषाएँ
रिचर्ड पिशेल

**रिचर्ड पिशेल** (Richard Pischel ; 18 जनवरी 1849 - 26 दिसम्बर 1908) जर्मनी के भारतविद थे। उनकी पुस्तक 'Grammatik der Prakrit-Sprachen' (प्राकृत भाषाओं का इतिहास) बहुत प्रसिद्ध है। श्री हेमचन्द जोशी ने इसका हिन्दी अनुवाद किया है।

श्रेणी:भारतविद
वहीद मुराद

**वहीद मुराद** (२ अक्टूबर १९३८ - २३ नवम्बर १९८३), एक पाकिस्तानी फिल्म अभिनेता, निर्माता और पटकथा लेखक थे। वहीद को दक्षिण एशिया के कुछ सबसे लोकप्रिय और प्रभावशाली कलाकारों में से एक माना जाता है। वहीद मुराद का जन्म पाकिस्तान के शहर सियालकोट में हुआ था। नवम्बर 2010 में, उनकी मृत्यु के 27 वर्ष बाद पाकिस्तान के राष्ट्रपति आसिफ अली ज़रदारी पाकिस्तान के तृतीय सर्वोच्च्य नागरीक सम्मान सितारा-ए-इम्तियाज़ से सम्मनित किया।
## सन्दर्भ

श्रेणी:1938 में जन्मे लोग
श्रेणी:१९८३ में निधन
सरकैशिया

**सरकैशिया** (Circassia ; रूसी: Черке́сия, अरबी : شيركاسيا‎) एक प्रदेश (क्षेत्र) तथा ऐतिहासिक देश है। यह उत्तरी काकेशस क्षेत्र में कृष्ण सागर के उत्तरी-पूर्वी किनारे पर स्थित है। यह काकेशियन लोगों का प्राचीन देश है।

मध्य युग में सरकैशियावासी काकेशस पर्वतों में रहते थे। १०वीं से १३वीं शताब्दी तक सरकैशिया जार्जिया के शासन के अंतर्गत रहा, फिर कई शताब्दियों तक सरकैशिया स्वतंत्र रहा। सन् १८२९ ई. में सरकैशिया पर रूस का पूर्ण शासन कायम हुआ। फलस्वरूप लगभग पाँच लाख सरकैशियावासी टर्की और बल्गेरिया चले गए और अब केवल ९३,००० (१९५०) सरकैशियावासी रह गए हैं। इस क्षेत्र में निवास करनेवाली ही अन्य जातियों में रूसी और कॉकेशियाई जातियाँ हैं।

उच्च वर्ग के सरकैशियावासी मुसलमान हैं। सरकैशियावासी स्त्रियाँ सुंदरता के लिए प्रसिद्ध हैं और एक समय बादशाहों के हरम के लिए इनकी बड़ी चाह थी।

श्रेणी:यूरोप के प्राचीन देश
श्रेणी:एशिया के प्राचीन देश
गौड़ अंचल

प्राचीन काल तथा मध्यकाल में **गौड़** एक प्रदेश था जो बंगाल (बंगदेश) में स्थित था।

## स्थिति एवं विस्तार
स्कंदपुराण माहेश्वर +वैष्णवखण्ड के अनुसार गौड़देश की स्थिति वंगदेश से लेकर भुवनेश (भुवनेश्वर,/उत्कल /(उड़ीसा?) तक थी-: 
:*वंगदेशं समारभ्य भुवनेशांतग: शिवे, गौड़ देश: समाख्यात: सर्वविद्या विशारद:।*
पद्मपुराण (189- 2) में गौड़ नरेश नरसिंह का नाम आया है। अभिलेखों में गौड़ देश का सर्वप्रथम उल्लेख 553 ई. के हराहा अभिलेख में है जिसमें ईश्वर वर्मन मौखरी की गौड़देश पर विजय का उल्लेख है। बाणभट्ट ने गौड़नरेश शशांक का वर्णन किया है जिसने हषवर्धन के ज्येष्ठ भ्राता राज्यवर्धन का वध किया था। माधाईनगर के ताम्रपट्ट लेख से सूचित होता है कि गौड़नरेश लक्ष्मणसेन का कलिंग तक प्रभुत्व था।

गौड़ देश के नाम पर संस्कृत काव्य की परुषावृत्ति का नाम ही गौड़ी पड़ गया था। कायस्थों आदि की कई जातियाँ आज भी गौड़ कहलाती है। कुछ विद्वानों का मत है कि गुड़ के व्यापार का केंद्र होने के कारण ही इस प्रदेश का नाम गौड़ हो गया था।

## गौड़ नगरी

गौड़ (आधुनिक नाम) या 'लक्ष्मणावती' (प्राचीन नाम) या 'लखनौती' (मध्यकालीन नाम) पश्चिम बंगाल के मालदा जिला में स्थित एक पुराना नगर है। यह हिंदू राजसत्ता के उत्कर्षकाल में संस्कृत विद्या के केंद्र के रूप में विख्यात था और महाकवि जयदेव, कविवर गोवर्धनाचार्य तथा धोयी, व्याकरणचार्य उमापतिघर और शब्दकोशकार हलायुध इन सभी विद्वानों का संबंध इस प्रसिद्ध नगरी से था। इसके खंडहर बंगाल के मालदा नामक नगर से 10 मील दक्षिण पश्चिम की ओर स्थित हैं।

## सन्दर्भ

## इन्हें भी देखें
*गौड़ीय वैष्णव संप्रदाय

श्रेणी:बंगाल का इतिहास
श्रेणी:भारत के प्राचीन भाग
सुनील शास्त्री

**सुनील शास्त्री** भारत के द्वितीय प्रधानमन्त्री लाल बहादुर शास्त्री के पुत्र हैं। उन्होंने अभी हाल में ही नरेन्द्र मोदी से प्रभावित होकर भारतीय जनता पार्टी की सदस्यता ग्रहण की है। जिन दिनों वे भारतीय राष्ट्रीय काँग्रेस के थे उन्हें उत्तर प्रदेश सरकार में एक लम्बे समय तक मन्त्री पद का दायित्व दिया गया। बाद में काँग्रेस पार्टी से उनका मोहभंग हुआ और उन्होंने भाजपा ज्वाइन कर ली। अटल बिहारी वाजपेयी के प्रधानमन्त्रित्व काल में भाजपा की केन्द्रीय कार्यकारिणी में राष्ट्रीय सचिव रह चुके सुनील शास्त्री एक राजनेता के अलावा कवि और लेखक भी हैं। उन्होंने अपने पिता के जीवन पर आधारित एक पुस्तक हिन्दी में लिखी है जिसका अंग्रेजी अनुवाद भी प्रकाशित हो चुका है।
## संक्षिप्त परिचय
13 फरबरी 1950 को जन्मे सुनील शास्त्री श्रीमती ललिता शास्त्री और श्री लालबहादुर शास्त्री के तीसरे पुत्र हैं। सेण्ट कोलम्बस स्कूल दिल्ली से प्रारम्भिक शिक्षा पूर्ण करने के पश्चात् उन्होंने दिल्ली विश्वविद्यालय से ग्रेजुएशन किया। 1980 में सक्रिय राजनीति में आने से पूर्व वे बैंक ऑफ इण्डिया में प्रबन्धक थे। उत्तर प्रदेश सरकार में मन्त्री भी रहे। उनका विवाह जयपुर निवासी मीरा शास्त्री से हुआ। उन दोनों के तीन बेटे हैं - विनम्र, वैभव और विभोर। 

जब केन्द्र में अटल बिहारी वाजपेयी की सरकार बनी सुनील शास्त्री काँग्रेस से त्याग पत्र देकर भारतीय जनता पार्टी में आ गये। वाजपेयी ने उन्हें केन्द्रीय कार्यकारिणी में संगठन का कार्य दिया। जिन दिनों नरेन्द्र मोदी भाजपा के राष्ट्रीय महासचिव थे शास्त्री भी उनके साथ थे। बाद में जब अटलजी की सरकार चुनाव हार गयी और अटलजी का राजनीति में हस्तक्षेप कम हो गया सुनील शास्त्री ने भाजपा में उपेक्षित अनुभव करते हुए लालकृष्ण अडवाणी को अपना इस्तीफा सौंप दिया और काँग्रेस में चले गये। वहाँ भी उन्हें कोई खास जिम्मेदारी नहीं दी गयी। वे अपने स्वभाव के कारण परिस्थितियो से समझौता न कर सके।

जब भारतीय जनता पार्टी ने नरेन्द्र मोदी को प्रधानमन्त्री पद का प्रत्याशी घोषित किया सुनील शास्त्री फिर से भाजपा में वापस आ गये। उन्हें कविता, संगीत और सामाजिक कार्यों से विशेष लगाव है। सामाजिक-आर्थिक बदलाव पर अपने विचारों को वे पत्र-पत्रिकाओं में व्यक्त करते रहते हैं।
## प्रकाशित पुस्तकें
* लालबहादुर शास्त्री: मेरे बाबूजी 
* Lal Bahadur Shastri: Past Forward (उपरोक्त का अंग्रेजी अनुवाद)
## इन्हें भी देखें
* अनिल शास्त्री
## सन्दर्भ

## बाहरी कड़ियाँ
* लालबहादुर शास्त्री का वंश-वृक्ष
* आखिर सुनील शास्त्री ने बीजेपी छोड़ दी - 8 दिसम्बर 2004 नवभारत टाइम्स
* सुनील शास्त्री और आर के सिंह बीजेपी में शामिल - 13 दिसम्बर 2013 आईबीएन खबर डॉट कॉम
* मां के बेहद लाड़ले थे लाल बहादुर शास्त्री - वेबदुनिया में भाषा के सौजन्य से प्रकाशित पुस्तक समीक्षा 
* Lal Bahadur Shastri: Past Forward By Sunil Shastri - कोणार्क पब्लिशर्स से प्रकाशित 

श्रेणी:राजनीति
श्रेणी:भारतीय जनता पार्टी
जॉन मार्शल (पुरातत्वशास्त्री)

**सर जॉन हुबर्ट मार्शल** (19 मार्च 1876, चेस्टर, इंग्लैण्ड - 17 अगस्त 1958, गिल्डफोर्ड, इंग्लैण्ड) 1902 से 1928 तक भारतीय पुरातत्त्व सर्वेक्षण विभाग के महानिदेशक थे।
हड़डापा खुदाई - 1921 से

श्रेणी:1876 में जन्मे लोग
श्रेणी:१९५८ में निधन
अंतरस्लाव भाषा

**अंतरस्लाव भाषा** (रोमन लिपि: medžuslovjansky jezyk, सीरिलिक: меджусловјанскы језык, उच्चारण: मेजुस्लोव्यान्स्की येज़िक) एक कृत्रिम स्लाव भाषा है, जिसे यूरी क्रिझ़ानिच नामक क्रोएशिया से एक रोमन कैथलिक पादरी ने निर्मित किया था और जिसके निर्माता चाहता था की वह अनेक स्लाव भाषाओं के मध्य एक सर्वनिष्ठ भाषा बने। अंतरस्लाव भाषा के विचार से पुराने चर्च स्लाव भाषा के काफी निकट है। इस भाषा भी अन्य स्लाव भाषाएं सीखने के लिए प्रयोग किया जाता है। पहला व्याकरण १६६५ में सामने आयी।

२००६ से २०११ तक भाषा का नाम "स्लोव्यान्स्की" (slovianski) था। स्लोव्यान्स्की एक कृत्रिम भाषा थी, जिसे भाषा-वैज्ञानिकों की एक कमेटी ने निर्मित किया था। भाषा के निर्माताओं ओंद्रेय रेचनिक, गाब्रियेल स्वोबोदा, यान वान स्तय्न्बेर्गन और इगोर पोल्याकोव थे।

आजकल दो अंतरस्लाव भाषा की परियोजनाएं हैं: "स्लोव्यान्स्की" और वोयतेक मेरुंका की "आधुनिक स्लाव भाषा"। दुनिया भर में अनुमानित २००० लोग अंतरस्लाव बोलते हैं।

## वर्णमाला और उच्चारण
अंतरस्लाव में ६ स्वर और २५ व्यंजन हैं। यह भाषा रोमन या सीरिलिक लिपि में लिखी जाती है। रोमन लिपि अतिरिक्त चिह्नों के साथ लिखी जाती है।

## अंतरस्लाव की गिनती

## शब्द

## उदाहरण

## इन्हें भी देखें
* स्लावी भाषाएँ
* स्लाव लोग
* अंतरभाषा

## बाहरी कड़ियाँ
* आधिकारिक जालस्थल 
* आधुनिक स्लाव भाषा
* अंतरस्लाव-अंग्रेजी आनलाइन शब्दकोश
* अंतरस्लाव समाचार
* विकि
* अंतरस्लाव भाषा फेसबुक पर
* इंटरनेट फोरम
* कृत्रिम स्लावी भाषाओं की सूची 

श्रेणी:स्लावी भाषाएँ
श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
श्रेणी:विश्व की भाषाएँ
वीरेन्द्र वीर

**वीरेन्द्र वीर** (15 जनवरी 1911- 31 दिसम्बर 1993) भारत के स्वतंत्रता संग्राम सेनानी, राजनेता, शिक्षाशास्त्री एवं पत्रकार थे।

## परिचय
दिल्ली, पंजाब तथा हरियाणा की पत्रकारिता में महाशय कृष्ण एवं उनके समाचार पत्र ‘दैनिक प्रताप’ का विशेष योगदान है। इन्हीं महाशय जी के घर में 15 जनवरी 1911 को वीरेन्द्र वीर का जन्म हुआ।

आर्य समाज से प्रभावित परिवार होने के कारण उन्हें देश एवं धर्म के प्रति भक्ति के संस्कार मिले। इसी से प्रेरित होकर वे छोटी अवस्था से ही स्वाधीनता आन्दोलन में भाग लेने लगे। उन दिनों लाहौर क्रान्तिकारी गतिविधियों का केन्द्र था। उस ओर भी वीरेन्द्र जी का रुझान था। इस कारण पुलिस की सूची में उनका नाम भी लिख लिया गया।

16 वर्ष की अवस्था में वीरेन्द्र वीर को ‘सांडर्स हत्याकांड’ के संदिग्ध अभियुक्त के रूप में पकड़ लिया गया; पर इसमें इनका कोई हाथ नहीं था। शासन को इस कारण इन्हें छोड़ना पड़ा। एक वर्ष बाद ‘वायसराय बम कांड’ में इन्हें फिर गिरफ्तार किया गया; पर इस बार भी शासन इनके विरुद्ध कोई प्रमाण नहीं जुटा सका। अतः ये सम्मान सहित बरी हो गये। फिर भी शासन इन पर सदा सन्देह की दृष्टि रखता था।

1930 में पंजाब के गर्वनर पंजाब विश्वविद्यालय के दीक्षान्त समारोह में भाग लेने के लिए लाहौर आये। वहाँ क्रान्तिकारी हरिकिशन ने गर्वनर पर बम फेंका। उस समय इन्हें भी अनेक युवा मित्रों सहित फिर गिरफ्तार किया गया, क्योंकि हरिकिशन को समारोह के लिए प्रवेश पत्र वीरेन्द्र जी ने ही दिया था; पर इस बार भी अपराध सिद्ध न होने के कारण शासन को इन्हें छोड़ना पड़ा। यद्यपि इस कांड में हरिकिशन जी को फाँसी हुई।

1931-32 में गांधी जी द्वारा संचालित ‘सविनय अवज्ञा आन्दोलन’ में सक्रिय रहने के कारण वीरेन्द्र वीर को जेल भेज दिया गया। जेल में रहते हुए ही उन्होंने एम.ए अर्थशास्त्र की परीक्षा अच्छे अंकों में उत्तीर्ण की। जेल से आने पर इनके पिता महाशय कृष्ण जी ने इन्हें ‘दैनिक प्रताप’ का कार्यभार सौंप दिया। अब सम्पादक के रूप में इनका एक नया जीवन प्रारम्भ हुआ।

सम्पादक रहते हुए वीरेन्द्र जी प्रायः राष्ट्रीय विषयों पर अपनी कलम चलाया करते थे। अतः उनके समाचार पत्र में प्रकाशित सामग्री को आधार बनाकर ‘भारतीय प्रेस अधिनियम’ के अन्तर्गत इन्हें जेल भेजा गया। ‘भारत छोड़ो आन्दोलन’ में भाग लेने के कारण ये तीन साल शाहपुर तथा स्यालकोट की जेल में रहे।

इस समय इनके पिता तथा दोनों भाई भी जेल में थे। 1945 में सबको रिहा कर दिया गया। 1947 में समाचार सामग्री के आधार पर इन्हें फिर जेल जाना पड़ा। इनके भाई कुँवर नरेन्द्र ने ‘वीर अर्जुन’ नामक दैनिक हिन्दी समाचार पत्र चलाया। उसे भी भारी लोकप्रियता मिली।

भारत के स्वाधीन होने पर वीरेन्द्र जी ने राजनीति में प्रवेश किया। वे एक बार पंजाब की विधान सभा और एक बार विधान परिषद के सदस्य रहे। 1954 में उन्होंने हिन्दी में ‘दैनिक वीर प्रताप’ शुरू किया। आर्य समाज के माध्यम से वे धार्मिक गतिविधियों में भी सक्रिय रहते थे।

शिक्षा प्रसार में भी उनकी भारी रुचि थी। वे डी.एम. कालिज, मोगा; डी.एम. शिक्षा महाविद्यालय, मोगा; दोआबा कालिज, जालन्धर तथा कन्या महाविद्यालय, जालन्धर के अनेक वर्ष तक प्रधान रहे।

श्रेणी:भारतीय स्वतंत्रता सेनानी
श्रेणी:पत्रकार
श्रेणी:1911 में जन्मे लोग
जॉन मिल्स

**जॉन मिल्स** (John Mills ; 1717 – 1786 or 1796) विश्वकोशकार था जिसने इनसाइक्लोपीदी नामक फ्रांसीसी विश्वकोश का सम्पादन किया। मूलतः वह इंग्लैण्ड के कृषि से सम्बन्धित विषयों पर लिखता था। 

मिल्स ने सेलियस (Sellius) के साथ मिलकर चैम्बर्स इनसाइक्लोपीडिया के लेखों का अंग्रेजी से फ्रेंच अनुवाद का प्रस्ताव रखा था। किन्तु मिल्स का फ्रेंच ज्ञान अपर्याप्त था। प्रकाशक एण्द्री ली ब्रेटोन उसके कार्य से बहुत निराश हुआ और उसको मारा-पीटा। मिल्स ने ब्रेटोन पर मुकदमा चलाया किन्तु निर्णय ब्रेटोन के पक्ष में गया। ब्रेटोन ने मिल्स के स्थान पर ज्याँ पाल (Jean Paul de Gua de Malves), को नियुक्त किया और फिर उसके स्थान पर डेनिश दिट्रॉयट को।

श्रेणी:विश्वकोशकार
शाह नवाज खान

**मेजर जनरल शाह नवाज खान** (24 जनवरी 1914 – 9 दिसम्बर 1983) आजाद हिन्द फौज के प्रसिद्ध अधिकारी एवं स्वतंत्रता सेनानी थे। द्वितीय विश्वयुद्ध के समाप्त होने पर जनरल शाहनवाज खान, कर्नल गुरबख्श सिंह ढिल्लों तथा कर्नल प्रेम सहगल के ऊपर अंग्रेज सरकार ने मुकद्दमा चलाया। बॉलीवुड फिल्म अभिनेता शाहरुख खान की मॉं को उन्होंने मुंहबोली बेटी माना था ।

खान एक भारतीय राजनीतिज्ञ थे जिन्होंने द्वितीय विश्व युद्ध के दौरान भारतीय राष्ट्रीय सेना में एक अधिकारी के रूप में कार्य किया था। युद्ध के बाद, उसे देशद्रोह के लिए दोषी ठहराया गया, और ब्रिटिश भारतीय सेना द्वारा किए गए एक सार्वजनिक न्यायालय-मार्शल में मौत की सजा सुनाई गई। भारत में अशांति और विरोध के बाद भारतीय सेना के कमांडर-इन-चीफ ने सजा को कम कर दिया था।

द्वितीय विश्वयुद्ध समाप्त होने पर भारत के स्वतंत्रता संग्राम में एक नाटकीय बदलाव आया। 15 अगस्त 1947 भारत को आजादी मिलने तक, भारतीय राजनैतिक मंच विविध जनान्दोलनों का गवाह रहा। इनमें से सबसे अहम् आन्दोलन, आजाद हिन्द फौज के 17 हजार जवानों के खिलाफ चलने वाले मुकदमे के विरोध में जनाक्रोश के सामूहिक प्रदर्शन थे।

मेजर जनरल शहनवाज को मुस्लिम लीग और ले. कर्नल गुरुबख्श सिंह ढिल्लन को अकाली दल ने अपनी ओर से मुकदमा लड़ने की पेशकश की, लेकिन इन देशभक्त सिपाहियों ने कांग्रेस द्वारा जो डिफेंस टीम बनाई गई थी, उसी टीम को ही अपना मुकदमा पैरवी करने की मंजूरी दी। मजहबी भावनाओं से ऊपर उठकर सहगल, ढिल्लन, शहनवाज का यह फैसला सचमुच प्रशंसा के योग्य था।

हिन्दुस्तानी तारीख में 'लाल किला ट्रायल' का अहम् स्थान है। लाल किला ट्रायल के नाम से प्रसिध्द आजाद हिन्द फौज के ऐतिहासिक मुकदमे के दौरान उठे इस नारे 'लाल किले से आई आवाज-सहगल, ढिल्लन, शाहनवाज़' ने उस समय हिन्दुस्तान की आजादी के हक के लिए लड रहे लाखों नौजवानों को एक सूत्र में बांध दिया था। वकील भूलाभाई देसाई इस मुकदमे के दौरान जब लाल किले में बहस करते, तो सड़कों पर हजारों नौजवान नारे लगा रहे होते। पूरे देश में देशभक्ति का एक वार सा उठता। 15 नवम्बर 1945 से 31 दिसम्बर 1945 यानी, 57 हिन्दुस्तान की आजादी के संघर्ष में टर्निंग पॉइंट था। यह मुकदमा कई मोर्चों पर हिन्दुस्तानी एकता को मजबूत करने वाला साबित हुआ।

इस ट्रायल ने पूरी दुनिया में अपनी आजादी के लिए लड़ रहे लाखों लोगों के अधिकारों को जागृत किया। सहगल, ढिल्लन और शाहनवाज के अलावा आजाद हिन्द फौज के अनेक सैनिक जो जगह-जगह गिरफ्तार हुए थे और जिन पर सैकड़ों मुकदमे चल रहे थे, वे सभी रिहा हो गए। 3 जनवरी 1946 को आजाद हिन्द फौज के जांबाज सिपाहियों की रिहाई पर 'राईटर एसोसिएशन ऑफ अमेरिका' तथा ब्रिटेन के अनेक पत्रकारों ने अपने अखबारों में मुकदमे के विषय में जमकर लिखा। इस तरह यह मुकदमा अंतर्राष्ट्रीय रूप से चर्चित हो गया। अंग्रेजी सरकार के कमाण्डर-इन-चीफ सर क्लॉड अक्लनिक ने इन जवानों की उम्र कैद सजा माफ कर दी। हवा का रुख भांपकर वे समझ गए, कि अगर इनको सजा दी गई तो हिन्दुस्तानी फौज में बगावत हो जाएगी।

विचारणा के दौरान ही भारतीय जलसेना में विद्रोह शुरू हो गया। मुम्बई, कराची, कोलकाता, विशाखापत्तनम आदि सब जगह विद्रोह की ज्वाला फैलते देर न लगी। इस विद्रोह को जनता का भी भरपूर समर्थन मिला।

## सन्दर्भ

## इन्हें भी देखें

* आजाद हिन्द फौज
* आजाद हिन्द फौज पर अभियोग

श्रेणी:भारतीय स्वतंत्रता सेनानी
श्रेणी:आज़ाद हिन्द फ़ौज
श्रेणी:भारतीय राजनीतिज्ञ
श्रेणी:1914 में जन्मे लोग
श्रेणी:१९८३ में निधन
श्रेणी:प्रथम लोक सभा सदस्य
श्रेणी:द्वितीय लोक सभा के सदस्य
श्रेणी:५वीं लोक सभा के सदस्य
श्रेणी:भारतीय मुस्लिम
श्रेणी:स्वतंत्रता सेनानी
प्रेम कुमार सहगल

**कर्नल प्रेम कुमार सहगल** (25 मार्च 1917 – 17 अक्टूबर 1992) आजाद हिन्द फौज के प्रसिद्ध अधिकारी थे। द्वितीय विश्वयुद्ध के समाप्त होने पर जनरल शाहनवाज खान, कर्नल गुरबख्श सिंह ढिल्लों तथा कर्नल सहगल के ऊपर अंग्रेज सरकार ने मुकद्दमा चलाया।

## इन्हें भी देखें
*आजाद हिन्द फौज
*आजाद हिन्द फौज पर अभियोग

श्रेणी:भारतीय स्वतन्त्रता संग्राम
श्रेणी:आज़ाद हिन्द फ़ौज
भारतीय राष्ट्रीय उपग्रह प्रणाली

**भारतीय राष्ट्रीय उपग्रह प्रणाली (इन्सैट)** इसरो द्वारा शुरू बहुउद्देशीय भू स्थिर उपग्रहों की एक श्रृंखला है जो दूरसंचार, प्रसारण, मौसम विज्ञान और खोज और बचाव कार्य के लिए उपयोग होता है। 1983 में शुरु किया हुआ इनसैट, एशिया-प्रशांत क्षेत्र में सबसे बड़ी देशीय संचार प्रणाली है। यह भारत सरकार के अंतरिक्ष विभाग, दूरसंचार विभाग, भारतीय मौसम विज्ञान विभाग, आकाशवाणी और दूरदर्शन चैनल के एक संयुक्त उद्यम है। सचिव-स्तर इनसैट समन्वय समिति के ऊपर इनसैट प्रणाली के समग्र समन्वय और प्रबंधन टिकी हुई है। इनसैट उपग्रहों भारत के टीवी और संचार आवश्यकताओं की सेवा करने के लिए विभिन्न बैंड में ट्रांसपोंडर (सी, एस, विस्तारित सी और यू) प्रदान करते हैं। इसरो अंतर्राष्ट्रीय कोसपस-सारसट (Cospas-Sarsat) कार्यक्रम के एक सदस्य के रूप में दक्षिण एशियाई और हिंद महासागर क्षेत्र में खोज और बचाव अभियान के लिए संकट चेतावनी संकेतों को प्राप्त करने के लिए उपग्रहों के ट्रांसपोंडर (ओं) का इस्तेमाल करते है।

## इनसैट प्रणाली
भारतीय राष्ट्रीय उपग्रह (इनसेट) प्रणाली अगस्त 1983 में इनसैट -1 बी के प्रक्षेपण (इनसैट -1 ए, पहला उपग्रह अप्रैल 1982 में छोड़ा गया था लेकिन मिशन को पूरा नहीं कर सका गया) के साथ साधिकार हुआ। इनसैट प्रणाली भारत के दूरदर्शन और रेडियो प्रसारण, दूरसंचार और मौसम संबंधी क्षेत्रों में एक क्रांति की शुरुआत की। दूरदराज के क्षेत्रों और बंद किनारे द्वीपों के लिए टीवी और आधुनिक दूरसंचार सुविधाओं का तेजी से विस्तार सक्षम होने में इसका हाथ है। साथ में, प्रणाली संचार सेवाओं के लिए सी, विस्तारित सी और यू में ट्रांसपोंडर (ओं) का प्रदान करते है। कल्पना-1 एक विशेष मौसम संबंधी उपग्रह है। उपग्रहों पर नजर रखने और नियंत्रण करने के लिए हसन और भोपाल में मास्टर नियंत्रण सुविधा मौजूद है।

## इनसैट उपग्रह की सूची
यह इनसैट उपग्रहों की संपूर्ण सूची तथा उनके परिणाम हैं।

## इन्हें भी देखें
* इसरो
* चंद्रयान

## सन्दर्भ

श्रेणी:इनसैट
अमेरिकन हसल

***अमेरिकन हसल*** डेविड ओ रसेल द्वारा निर्देशित अंग्रेज़ी भाषा की क्राइ- कॉमेडी ड्रामा फ़िल्म है। फ़िल्म में क्रिश्चियन बेल और एमी एडम्स मुख्य भूमिका में हैं। इस फ़िल्म ने तीन गोल्डन ग्लोब पुरस्कार सहित कई अन्य पुरस्कार जीते हैं। इसे दस बाफ्टा पुरस्कारों के लिए नामांकन किया गया है।

## कथानक

## पात्र
*
*
*

## सन्दर्भ

## बाहरी कड़ियाँ
*
12 इयर्स अ स्लेव

***12 इयर्स अ स्लेव*** (अनुवाद; बारह वर्ष गुलामी के। अंग्रेजी; 12 Years a Slave) वर्ष 2013 की एक ऐतिहासिक ड्रामा फ़िल्म है, जिसे 1853 के समय गुलाम रहे सोलोमन नाॅर्थअप की संक्षिप्त जीवनी को रूपांतरित किया गया है, वे न्यु याॅर्क स्टेट - में जन्मे एक आजाद अफ्रीकी-अमेरिकी निवासी थे जिनको सन् 1841, वाॅशिंगटन डीसी में अपहरण कर बंधुआ गुलामी के लिए बेच दिया। नाॅर्थअप रिहा होने के बारह वर्षों तक लुईसियाना में पौधारोपण का काम करते रहे। नाॅर्थअप की इस संक्षिप्त जीवनी का पहला विस्तृत संपादन, 1968 में बतौर सह-संपादक रहे सुए ऐकीन और जाॅसेफ लाॅग्सडन ने, बहुत एहतियात से इसे सुरुचिपूर्ण और प्रामाणिक तथ्यों के साथ इनके सटीक निष्कर्षों को निकाला। [4] फ़िल्म में निभाए अन्य किरदार वास्तविक घटना के गवाह है, जिनमें एड्विन और मैरी ऐप्स तथा पैट्सी आदि मौजूद थे।

फ़िल्म का निर्देशन स्टीव मैकक़्वीन किया है। पटकथा का लेखन जाॅन रिड्ली ने किया है। फ़िल्म के मुख्य भूमिका सोलोमन नाॅर्थअप की अदाकारी च्वेटेल एज्योफर कर रहे हैं। अन्य सहयोगी कलाकारों में माइकल फास़बेंडर, बेनेडिक्ट कम्बरबैच, पाॅल डैनो, पाॅल जिएमैटी, ल्युपिटा न्योंग'ओ, साराह पाॅलसन, ब्रैड पिट, और एल्फ्रे वुडैर्ड आदि शामिल है। मुख्य फ़िल्मांकन का काम लुईसियाना के न्यु ऑर्लिंस में जुन 27 से अगस्त 13, 2012 में पूरा किया गया। यह लोकेशन उन सभी ऐतिहासिक जगहों को चुना गया जहाँ रोपण का काम होता था, जैसे: फेलीसीटी, बोकैज, डेस्ट्रेहैन और मैग्नोलिया। मैग्नोलिया उन चारों जगहों में से एक है जहाँ नाॅर्थअप को रोपण का काम किया था।
12 इयर्स ए स्लेव को समीक्षकों ने भरपूर सराहनीय प्रतिक्रिया दी, और कई मिडिया एवं प्रेस ने इसे साल 2013 की बेहतरीन फ़िल्मों में से एक माना। बाॅक्स-ऑफिस पर इसने काफी अच्छा प्रर्दशन करते हुए $187 करोड़ की कमाई की जब फ़िल्म का निर्माण बजट $22 करोड़ था। फ़िल्म को तीन श्रेणियों में अकादमी अवार्ड से नवाजा गया, जिनमें सर्वश्रेष्ठ फ़िल्म, न्योंग'ओ को सर्वश्रेष्ठ सह-अभिनेत्री और रिड्ली को सर्वश्रेष्ठ रूपांतरित पटकथा का पुरस्कार मिला। सर्वश्रेष्ठ फ़िल्म का पुरस्कार जीतकर मैकक़्वीन पहले अश्वेत निर्माता और पहले अश्वेत निर्देशक द्वारा निर्देशित सर्वश्रेष्ठ फ़िल्म वाले शख्स बन गए है।[5][6] फ़िल्म को गोल्डन ग्लोब अवार्ड की ओर से सर्वश्रेष्ठ मोशन पिक्चर - ड्रामा का खिताब मिला, और ब्रिटिश अकादमी ऑफ फ़िल्म एंड टेलीविजन आर्ट्स द्वारा इसे बेहतरीन फ़िल्म और एज्योफर को सर्वश्रेष्ठ अभिनेता घोषित कर अवार्ड प्रदान किया।[7]

## कथानक

## पात्र
*
*
*

## सन्दर्भ

## बाहरी कड़ियाँ
*
गंगोत्री भण्डारी

**गंगोत्री भण्डारी** (जन्म १३ अगस्त १९५६) भारतीय महिला हॉकी टीम की पूर्व खिलाड़ी हैं। वो १९८० ग्रीष्मकालीन ओलम्पिक एवं १९८२ एशियाई खेलों सहित अनेक प्रतियोगिताओं में भारतीय टीम का हिस्सा बनीं।
## निजी जीवन
गंगोत्री भंडारी का जन्म पौड़ी गढ़वाल में हुआ था। वह पहली बेटी हैं और उनके दो भाई-बहन हैं। वह 1966 में जयपुर आ गईं और स्कूली शिक्षा के दौरान शौक के तौर पर हॉकी खेलना शुरू किया और बाद में राष्ट्रीय और अंतरराष्ट्रीय स्तर पर भारत के लिए खेलीं।
श्रेणी:1956 में जन्मे लोग
अर्कादी गैदार

**गैदार** (मूल नाम- गोलिकोव अर्कादी पेत्रोविच (रूसी: ९ फ़रवरी १९०४ - २६ अक्टूबर १९४१) प्रसिद्ध रूसी लेखक जिनकी कहानियाँ सोवियत बच्चों में बहुत प्रसिद्ध थीं।

## परिचय
गैदार १४ वर्ष की आयु में लाल सेना में स्वयंसेवक बनकर आए। १७ वर्ष की आयु में रेजिमेंट के कमांडर हुए। अस्वस्थता के कारण १९२४ में सेना से छुट्टी मिली और साहित्यिक कार्य प्रारंभ किया। महान् देशभक्तिपूर्ण युद्ध के समय गैदार मोर्चों पर गए वहीं फासिस्टों ने उन्हें मार डाला। 

गैदार ने किशोरोपयोगी साहित्य को बड़ी देन दी। इनके अनेक उपन्यास और कहानियाँ हैं, जिनमें मुख्य स्कूल (१९३०), दूरवर्ती देश (१९३२), सैनिक रहस्य (१९३५), नीला प्याला (१९३६), चुक और गेक (१९३५), तिमूर और उसका दल (१९४०) हैं। इन कृतियों में मैत्री, साहस तथा देशभक्ति की भावनाएं परिपूर्ण हैं जिनके कारण ये रचनाएँ अति लोकप्रिय हैं। इनके आधार पर अनेक फिल्में भी बनी हैं। अनेक भाषाओं में, जिनमें हिन्दी भी सम्मिलित है, गैदार की कृतियाँ अनूदित हैं।

श्रेणी:रूसी लेखक
श्रेणी:1904 में जन्मे लोग
श्रेणी:१९४१ में निधन
गंडभेरुंड

right|thumb|200px|गंडभेरुंड
**गंडभेरुंड** एक दैवीय पक्षी जिसका अंकन भारतीय सनातन धर्म  में पाया जाता है। इसके एक धड़ गरुड़ के सदृश होता है। यह अपने दोनों चोंच तथा पंजे में हाथी दबोचे अंकित किया जाता है। इसका प्राचीनतम अंकन विजयनगर के आरंभकालिक कतिपय सिक्कों पर पाया जाता है दक्षिण के शैव मंदिरों में उत्सव मूर्तियों के रूप में गंडभेरुंड देखने में आता है। मैसूर रियासत के राजचिन्ह के रूप में इस प्रतीक का प्रयोग हुआ है। इस पक्षी के संबंध में जनश्रुति है कि जब राक्षस हिरण्यकश्यप के मारने के पश्चात् भी जब भगवान  नृसिंह का क्रोध शांत नहीं हुआ तब गंडभेरुंड उन्हें अपने पंजे में दबोच कर आकाश में ले उड़ा था।

## बाहरी कड़ियाँ
*शिव का शरभ अवतार

श्रेणी:भारतीय कला
श्रेणी:पौराणिक पात्र
देवयानी

right|thumb|300px|ययाति के साथ खड़ी देवयानी, शर्मिष्ठा से प्रश्न करती हुई
**देवयानी** शुक्राचार्य की पुत्री थी, अपने पिता के शिष्य कच को देखकर देवयानी मोहित हो गइ फिर देवयानी को कच के साथ समागम कि इच्छा होने लगा। कच बृहस्पति का पुत्र था जो शुक्राचार्य के पास संजीवनी विद्या सीखने के लिए आया था। जब आश्रम मे कोइ नही था तो देवयानी ने कच को अपने साथ समागम करनेको कहा फिर कच ने मना कर दिया तो देवयानी ने उसे शाप दिया कि तुम्हारी विद्या तुम्हें फलवती न होगी। इसपर कच ने भी शाप दिया कि कोई भी ब्राह्मण वा ऋषिपुत्र तुम्हारा पाणिहग्रहण न करेगा।

देवयानी और उसकी सखी शर्मिष्ठा की कथा प्रसिद्ध है। देवयानी के पति ययाति शर्मिष्ठा से प्रेम करने लगे जिससे वह अपने पिता शुक्राचार्य के पास लौट गई। ययाति की वृद्धत्व का शाप मिला जिसे (शर्मिष्ठा से उत्पन्न) उनके एक पुत्र **पुरु** ने स्वयं स्वीकार किया।

श्रेणी:पौराणिक पात्र
गजमुक्ता

भारतीय पारंपरिक विश्वास के अनुसार **मुक्ता** (मोती) गज, मेघ, वराह, शंख, मत्स्य, सर्प, शक्ति और वेण, आठ साधनों से प्राप्त होते है। गजमुक्ता इसी प्रकार की एक मुक्ता है जिसके संबंध में कहा जाता है कि वह हाथी के मस्तिष्क से प्राप्त होता है। किंतु आधुनिक विज्ञान इस प्रकार किसी मोती की उत्पत्ति को स्वीकार नहीं करता। उसकी दृष्टि में यह कोरी कविकल्पना है।

श्रेणी:भारतीय मिथक
तवलीन सिंह

**तवलीन सिंह** (जन्म १९५०) भारत की प्रसिद्ध स्तम्भकार, राजनैतिक लेखिका एवं साहित्यकार हैं।

## परिचय
तवलीन सिंह का जन्म १९५० में मसूरी में हुआ था। उन्होने वेल्हाम कन्या विद्यालय में शिक्षा पायी। १९६९ में नई दिल्ली पॉलीटेकनिक से उन्होने लघु-अवधि का पत्रकारिता पाठ्यक्रम पूरा किया।उन्होंने पाकिस्तान के नेता सलमान तसीर से शादी की।उन दोनों से एक बेटा आतिश है।

उन्होने अपने करीअर की शुरुआत इंग्लैण्ड के 'इविनिंग मेल' से की। वहाँ ढाई वर्ष बिताने के बाद १९७४ में वे भारत लौटीं और 'स्टेट्समैन' में रिपोर्टर के तौर पर कार्य करना आरम्भ किया। १९८२ में 'टेलीलीग्राफ में विशेष संवाददाता के तौर पर जुड़ीं। 

१९८५ में तथा १९८७ में वे 'सन्डे टाइम्स' की दक्षिण एशिया सम्वाददाता के तौर पर कार्य किया। इसके बाद वे 'इण्डिया टुडे' तथा 'इण्डियन एक्सप्रेस' में फ्रेलांसर के रूप में कार्य करना शुरू किया।

१९९० में वे टेलीविजन के साथ जुड़ीं। उन्होने 'इपुल प्ल्स' और 'बिजनेस प्लस' नामक दो विडियो पत्रिकाएँ बनायी। स्टर प्ल्स के लिए उन्होने 'एक दिन एक जीवन' नामक एक हिन्दी साप्ताहिक प्रोग्राम भी संचालित किया।

सम्प्रति वे इण्डियन एक्सप्रेस और हितवद के लिए रविवार को एक स्तम्भ लिखतीं हैं।
उन्होंने पाकिस्तानी व्यवसायी एवम राजनीतिज्ञ, सलमान तासीर से शादी की जिससे उनका बेटा आतिश ताशीर हुआ ।

## कृतियाँ
* *Kashmir: A Tragedy of Errors*. Viking, 1995. ISBN 0-14-025078-6.
* *Lollipop Street: Why India Will Survive Her Politicians*. Viking, 1999. ISBN 0-670-88838-9.
* *Fifth Column*. Viking, ISBN 0-670-08135-3.
* *Political and Incorrect: The real India, warts and all* . Harpercollins. 2008. ISBN 81-7223-712-X.
* *Durbar*. Hachette, 2012. ISBN 978-93-5009-444-0.

## बाहरी कड़ियाँ
* Excerpt from 'Durbar'
* Can you take it Tavleen Singh (interview)
* Archive of Tavleen Singh's articles

## सन्दर्भ

श्रेणी:भारतीय स्तम्भकार
श्रेणी:भारतीय पत्रकार
श्रेणी:1950 में जन्मे लोग
श्रेणी:जीवित लोग
चमनलाल गुप्त

**प्राध्यापक चमनलाल गुप्त** (१३ अप्रैल १९३४ – १८ मई २०२१) भारत की भारतीय जनता पार्टी के एक राजनेता थे।  वे २००२ से २००४ तक भारत के केन्द्रीय मंत्रिमण्डल में रक्षा राज्यमंत्री थे। उसके पहले वे खाद्य प्रसंस्करण तथा नागरिक उड्डयन के मंत्री थे।

प्रो चमनलाल गुप्त का जन्म जम्मू में हुआ था। उन्होने जी एम विज्ञान महाविद्यालय जम्मू तथा इलाहाबाद विश्वविद्यालय से एमएस-सी किया।

## कृतियाँ
* संसद में जम्मू कश्मीर
* संसद में डेढ़ वर्ष
* मेरे प्रयास
* Article 370 : A Thorn

## सन्दर्भ

## बाहरी कड़ियाँ
*साहित्य और सांस्कृतिक राष्ट्रवाद (प्रो॰ चमनलाल गुप्त)

श्रेणी:भारतीय जनता पार्टी के राजनीतिज्ञ
झवेरचन्द मेघाणी

**झवेरचंद मेघाणी** (१८९६ - १९४७) गुजराती साहित्यकार तथा पत्रकार थे। गुजराती-लोकसाहित्य के क्षेत्र में मेघाणी का स्थान सर्वोपरि है। वे सफल कवि ही नहीं, उपन्यासकार, कहानीकार, नाटककार, निबंधकार, जीवनीलेखक तथा अनुवादक भी थे।

## रचनाएँ
मेघाणी जी की रचनाओं में गांधीवादी प्रभाव से युक्त उत्कृष्ट देशप्रेम तथा स्वातंत्र्य-भावना प्राय: सर्वत्र प्राप्त होती है। अपनी इसी भावना के कारण उन्हे अंग्रजी सरकार द्वारा दिया गया दो वर्ष कारावास का दंड भी भुगतना पड़ा तथा उनकी 'सिंघुड़ा' नामक कृति भी जब्त कर ली गई। अपनी मातृभाषा गुजराती के अतिरिक्त उनका बँगला और अंग्रेजी पर भी सम्यक् अधिकार था। इन भाषाओं से उन्होंने अनेक सफल अनुवाद किए हैं। सारे काठियावाड़ का भ्रमण करने के उपरांत वे 'सौराष्ट्र साप्ताहिक' के संपादन में सहायता करने लगे तथा 'तंत्री मंडल' के सदस्य हो गए। इस प्रकार उन्होंने पत्रकारिता के क्षेत्र में प्रवेश किया जो जीविका की दृष्टि से कालांतर में उनका प्रमुख कार्य क्षेत्र बन गया। लोक साहित्य का अन्वेषण एवं अनुशीलन उनका मुख्यतम ध्येय था। उन्होंने लुप्तप्राय और उपेक्षित लोक साहित्य को पुनरूज्जीवन तथा प्रतिष्ठा प्रदान की। उनका निम्नलिखित साहित्य महत्वपूर्ण है:

**काव्य** -- युगवंदना, वेणी नां फूल, किल्लोल

**नाटक** -- बठेलां

**कथा साहित्य** -- समरांगण, गुजरात नो जय (२ भाग), सोरठ बहेतां पाणी, रा गंगाजलीओ, आदि।

**लोकगीत संग्रह** -- रढियाली रात (४ भाग), सौराष्ट्र नी रसाघार (५ भाग) सोरठी गीत कथाओ।

**यात्रा साहित्य** -- सौराष्ट्र ना खंडेंरामा

**आलोचना साहित्य** -- वेरान मां परिभ्रमण तथा जन्मभूमि में प्रकाशित अनेक स्फुट लेख।

**जीवन चरित** -- देशदीपको, ठक्ककर बापा, दयानंद सरस्वती, इत्यादि।

**आत्मचरित** -- परकंमा

**इतिहास ग्रंथ** -- एशियालुं कलंक, हंगेरी नो तारणहार सलगतुं आयरलैंड, मिसर नो मुक्तिसंग्राम

**अनुवाद** -- कथा ओ काहिनी, कुरबानी नी कथाओ, राणो प्रताप, राजाराणी, शाहजहाँ

मेघाणी की कविताओं में सोरठ (सौराष्ट्र) की आत्मा और कथाओं में उसके संवेदन का सजीव चित्र उपलब्ध होता है। उनके शक्तिशाली स्वर ने सारे गुजरात में अहिंसक क्रांति की प्रखर सजगता उत्पन्न की।

: *हजारो वर्षनो जूनो अमारी वेदनाओ।*
: *कलेजा चीरती कंपावती अम भयकथाओ।।*

जैसी पंक्तियाँ इसका प्रमाण हैं। उनके 'छेल्ले कटोरे' में बापू का 'शाश्वत थालेखन' मिलता। इस काव्य को कविकंठ से सुनकर मुग्ध जनता ने उन्हें 'राष्ट्रीय शायर' की उपाधि प्रदान की। लोकसाहित्य और लोकगीतों से संबद्ध उनकी प्राय: सभी कृत्तियाँ महत्ता रखती हैं। किंतु 'गुजरात नो जय', 'सौराष्ट्रनी रसधार' तथा 'रोढियाली रात' सर्वश्रेष्ठ हैं।
अंगूठाकार|Meghani on a 1999 stamp of India

## बाहरी कड़ियाँ
* गुजराती साहित्य परिषद
* झवेरचन्द मेघाणी की अधिकृत वेबसाइट
* गुर्जरी.नेट पर झवेरचन्द मेघाणी के बारे में जानकारी
* अक्षरनाद.कॉम पर झवेरचन्द मेघाणी की पुस्तकें इ-पुस्तक के रूप में
* सोरठने तीरे तीरे (सम्पूर्ण) 

श्रेणी:गुजराती साहित्यकार
श्रेणी:1896 में जन्मे लोग
मेदिनी राय (राजपूत राजा)

*मेदिनी राय , [[मेदिनी राय]] से अलग हैं जो [[पलामू]] के राजा थे।

----

*'मेदिनी राय खंगार '''(मृत्यु 1528) चंदेरी राज्य का राजपूत शासक था। वह राणा सांगा के सबसे प्रतिष्ठित सेनानायकों में से एक था।

अपने शुरुआती वर्षों में, मेदिनी राय ने मालवा के सुल्तान नसीरुद्दीन ख़िलजी की सेवा की और उसे अपने शासन को मजबूत करने में मदद की। नसीरुद्दीन की मृत्यु 1511 ईस्वी में हो गई । महमूद द्वितीय मालवा का सुल्तान बना लेकिन उसके  चाचा साहिब खां ने महमूद को हटाकर सिंहासन अधिकृत कर लिया। महमूद सहायतार्थ गुजरात के सुल्तान मुजफ्फर शाह के पास चला गया तथा साहिब खा, मोदिनीराय को मंत्री पद हेतु रोक लेता है। 1517 में साहिब खां की मृत्यु हो जाती है। 1518ईस्वी में महमूद द्वितीय,गुजरात के सुल्तान मुजफ्फर के साथ मालवा पर आक्रमण कर देता है तथा मालवा पर पुनः अपना अधिकार कर लेता है मोदिनीराय, राणा सांगा को सहायता हेतु अनुरोध पर सांगा मालवा की ओर प्रस्थान करते है लेकिन मालवा के दुर्ग के पतन के समाचार सुन कर वे गागरोन दुर्ग पर आक्रमण कर उसे मोदिनीराय को सौंप देते है। मोदिनीराय की शक्ति समाप्त करने हेतु महमूद द्वितीय गागरोन पर आक्रमण कर देता है सांगा पुनः मोदिनीराय की सहायतार्थ महमूद से युद्ध करते है इस युद्ध में सांगा को निर्णायक विजय प्राप्त होती है मोदिनीराय ने राणा के साथ मिलकर उन्होंने मालवा-गुजरात सेनाओं को हराया और राणा साँगा के अधिपत्य के तहत चन्देरी सहित पूर्वी मालवा के राजा बन गए। राजपूतों ने महमूद को पकड़ कर अपने सरदारों के संमुख उपस्थित किया। छः महीने बाद  राणा सांगा ने वंशानुगत राजपूतोचित दयालुता के कारण महमूद को क्षमा कर दिया तथा मेदिनी राय की सहमति से उसका राज्य उसे वापस लौटा दिया।

चंदेरी पर कब्जा करने से दिल्ली के शासकों को झटका लगा क्योंकि वे राजपूतों से मालवा पर आक्रमण करने की उम्मीद नहीं कर रहे थे।  इसके कारण लोदी साम्राज्य और मेवाड़ साम्राज्य के बीच कई झड़पों और लड़ाईयों की शृंखला शुरू हुई। मेदिनी राय ने राणा साँगा को इन लड़ाइयों में सक्रिय रूप से मदद की और उन्हें विजयी होने में मदद की।  युद्ध के बाद राणा साँगा का प्रभाव आगरा के बाहरी इलाके में एक नदी पिलिया खार तक फैल गया। मेदिनी राय ने भारत के सुल्तानों के खिलाफ कई अभियानों में राणा साँगा की सहायता की।  

सन् 1528 मे मेदिनी राय और बाबर के बीच चंदेरी का युद्ध लड़ा गया। इसमें बाबर विजयी रहा और मेदिनी राय को मार दिया गया।

## सन्दर्भ

पुस्तक आग और सुहाग पं. श्रवण कुमार त्रिपाठी

## इन्हें भी देखें
*चन्देरी

श्रेणी:भारत का इतिहास
श्रेणी:भारत के राजा
गौशाला

गाय पालन के लिए प्रयुक्त घर **गौशाला** कहलाता है। हिन्दू धर्म में गाय को माता माना जाता है और उसकी हर तरह से सेवा एवं रक्षा करना पुण्य कर्म माना जाता है। भारत की पहली गोशाला रेवाड़ी में राजा राव युधिष्ठर सिंह यादव द्वारा स्थापित की गई 
अब भारत में बहुत गौशालाऐं हैं इन्हें संचालित करने के लिए सरकार भी धन देती है तथा गऊ प्रेमी भी दान करते हैं कुछ धनी व्यक्ति भी गौशाला चलाते हैं।

## इतिहास
भारत की पहली गोशाला रेवाड़ी में राजा राव युधिष्ठर सिंह यादव द्वारा स्थापित की गई। राजा राव युधिष्ठिर सिंह महर्षि दयानंद सरस्वती के शिष्य थे। उनकी प्रेरणा से ही भारत ही नहीं अपितु विश्व की पहली गौशाला रेवाड़ी में स्थापित की थी। स्वामी दयानंद सरस्वती ने गौ करुणा निधि नाम का लघु ग्रन्थ भी लिखा और गौ पालन के लाभ बताये। 

## इन्हें भी देखें
*गोरक्षा आन्दोलन
*रेवाड़ी

## बाहरी कड़ियाँ
*सामुहिक गौशाला  (अखिल विश्व गायत्री परिवार)
*महर्षि वाग्भट्ट गौशाला एवं पंचगव्य अनुसंधान केंद्र

श्रेणी:हिन्दू धर्म
श्रेणी:प्राणी आश्रय
पंजाब गौशाला महासंघ

**पंजाब गौशाला महासंघ** भारत के पंजाब राज्य का एक संगठन है जो पंजाब की ४०४ गौशालाओं का संचालन करता है। यह गायों के कल्याण के लिए, उनकी चिकित्सा के लिए, तथा उनके अच्छे रखरखाव के लिए काम करता है। यह एक अशासकीय संगठन है जिसके अध्यक्ष रोमेश गुप्ता हैं। 

## बाहरी कड़ियाँ
*पंजाब गौशाला महासंघ का जालघर

श्रेणी:पशुपालन
श्रेणी:हिन्दू धर्म
पुरुलिया जिला

**पुरुलिया ज़िला** भारत के पश्चिम बंगाल राज्य का एक ज़िला है। इसके उत्तर एवं उत्तर-पश्चिम में झारखंड राज्य के धनबाद एवं हजारीबाग जिले, पश्चिम में बोकारो एवं राँची, दक्षिण में सिंहभूम तथा पूर्व में पश्चिमी बंगाल राज्य का बाँकुड़ा जिला स्थित है। इस जिले का प्रमुख नगर पुरुलिया है। आद्रा-रघुनाथपुर, बलरामपुर एवं झाल्दा आदि इस जिले के प्रमुख नगर हैं। इसके पूर्वी भाग में जलोढ़ मिट्टी मिलती है तथा यह एक उपजाऊ भाग है। धान की खेती जिले में अधिक की जाती है।
यापार में यहाँ चावल का स्थान प्रमुख हैं।

## इन्हें भी देखें
* पश्चिम बंगाल

## सन्दर्भ

श्रेणी:पश्चिम बंगाल के जिले
*
इसरो नौवहन केन्‍द्र

**इसरो नौवहन केन्‍द्र** की स्‍थापना बयालालू में भारतीय गहन अंतरिक्ष नेटवर्क (आईडीएसएन) के परिसर में की गई है। यह बेंगलुरू से करीब 40 किलोमीटर की दूरी पर है। इसरो नौवहन केन्‍द्र का उद्घाटन 28 मई 2013 को प्रधानमंत्री कार्यालय में राज्‍यमंत्री श्री वी.नारायणसामी ने किया। यह केन्‍द्र भारतीय क्षेत्रीय नौवहन उपग्रह प्रणाली (आईआरएनएसएस) का महत्‍वपूर्ण हिस्सा है। यह एक स्‍वतंत्र नौवहन उपग्रह प्रणाली है, जिसे भारत द्वारा विकसित किया जा रहा है।

----

----
## सन्दर्भ

श्रेणी:भारतीय अंतरिक्ष अनुसंधान संगठन
नामदेव ढसाल

**नामदेव लक्ष्मण ढसाल** (मराठी: नामदेव लक्ष्मण ढसाळ; 15 फ़रवरी 1949 – 15 जनवरी 2014) एक मराठी कवि, लेखक और मानवाधिकार कार्यकर्त्ता थे। वो मूल रूप से महाराष्ट्र के थे। उन्होंने दलित पैंथर की स्थापना की थी। उनकी विभिन्न रचनाओं का अनुवाद यूरोपीय भाषाओं में भी किया गया। वो जातीय वर्चस्वाद के ख़िलाफ़ रचनाएं भी करते थे। 15 जनवरी 2014 को आंत के कैंसर से निधन हो गया।

## सन्दर्भ

श्रेणी:1949 में जन्मे लोग
श्रेणी:२०१४ में निधन
श्रेणी:दलित कार्यकर्ता
श्रेणी:दलित कवि
श्रेणी:मराठी कवि
श्रेणी:भारतीय कवि
श्रेणी:भारतीय बौद्ध
श्रेणी:महाराष्ट्र के लोग
श्रेणी:सामाजिक कार्यकर्ता
श्रेणी:बौद्ध लेखक
श्रेणी:आंबेडकरवादी
वाहिकारोध

right|thumb|300px|अन्तःहृद वाहिकारोध (इंट्राकोरोनरी वाहिकारोध)
**वाहिकारोध** (embolism) से आशय किसी वाहिका (embolus) का अवरोधित होना है। वाहिका का अवरोध रक्त के जमने से हो सकता है या रक्तधारा में गैस के बुलबुलेले (globule) से हो सकता है और इससे रक्त-प्रवाह रुक सकता है। यद्यपि वाहिकारोध का घटक साधारणतया रक्त का थक्का होता है, तथापि वसा और वायु के भी रक्तस्रोतरोधन बनते हैं। वसावाहिकारोध (Fat embolus) अस्थिभंग में मज्जा से और वात-वाहिकारोध (Air embolus) शिरा में वायुप्रवेश से होते हैं।

वाहिकारोध के दुष्परिणाम घनास्र के मूलस्थान, विस्तार तथा उसके पूतिदूषित या अपूतिक होने पर निर्भर होते हैं। शिराओं की, या दक्षिण हृदयार्ध की, घनास्रता का वाहिकारोध फेफड़ों में जाकर अटकता है। यदि वह बड़ा हुआ तो फौफ्फुसिक धमनियों में मार्ग-अवरोध करके घातक होता है। शल्यकर्म या प्रसव के पश्चात् होनेवाली आकस्मिक मृत्यु प्राय: इसी प्रकार से हुआ करती है। यदि वह छोटा रहा, तो फुफ्फुस का अल्पांश बेकार होकर थोड़ी सी बेचैनी उत्पन्न होती है, जो प्राय: अल्पकाल में ठीक हो जाती है। अंत:शल्य पूतिक (septic) होने पर फोड़ा, कोथ या अंत:पूयता (empyema) उत्पन्न होती है। हृदय के वामार्ध की घनास्रता से शारीरिक धमनियों में वाहिकारोध उत्पन्न होता है।

## इन्हें भी देखें
*घनास्रता

श्रेणी:चिकित्सकीय समस्याएँ
दोमेनिको घिर्लांदाइयो

right|thumb|200px|दोमेनिको घिर्लांदाइयो द्वारा चित्रित गिवोवाना टोर्नाबोनी
**दोमेनिको घिर्लांदाइयो** (Domenico Ghirlandaio ; १४४९-९४) १५वीं शती के फ्लोरेंस का प्रख्यात भित्तिचित्रकार, आकृतियों, वातावरण, भूदृश्यादि के यथार्थ अंकन में प्रवीण। उसका मूल नाम 'दोमोनिको दि तोमासो बिगोर्दी' थी। उसकी प्रारंभिक भित्तिकृत्तियों पर उसके गुरुओं बाल्दोविनती और वेरोचो का प्रभाव स्पष्ट लक्षित है। उसके प्रधान भित्तिचित्र ब्रोत्सी के संत आंद्रिया के गिरजे, फ्लोरेंस तथा उसके आसपास के नगरों में लिखे गए। माईकेलैंजेलो उसका प्रमुख शिष्य था।

## परिचय
पुनर्जागरण काल में विश्वविश्रुत चित्रकारों मेंदोमेनिको शैली की दृष्टि से पूर्वगामी था। उसकी शिल्पशाला शिल्पियों से भरी रहती थी जिनमें कुछ उसके शिष्य थे, कुछ भाई, कुछ सहयोगी। उन सबकी सहकारिता से उसने इतनी बड़ी संख्या में इटली के भित्तिचित्र प्रस्तुत किए। इन्हीं शिष्यों में पुनर्जागरणकाल का यशस्वी कलावंत माईकेलैंजेलो भी था। घिर्लांदाइयो अपने काल के फ्लोरेंस के परम लोकप्रिय कलाकारों में से था और उसके ग्राहकों में संभ्रांत तथा धनाढ्य वणिकों की संख्या बड़ी थी, जिनकी इस कलाकार, द्वारा बनाई अनेक प्रतिकृतियाँ आज भी उपलब्ध हैं। रेखाचित्रों और खाकों की भी एक राशि संरक्षित है।

घिर्लांदाइयो के चित्रकार्य की परंपरा इस प्रकार है- फ्लोरेंस के वेस्पुच्ची गिरजे में लिखित कृपालु मदोना, तथा दु:खप्रकाश (१४७२-७३), फ़िना, कोलेगियाता तथा गिमिन्यानो के जीवन के घटनाचित्र (१४७५) सत्तीमो में बादिया के भित्तिचित्र (१४७९), पोत्वेरोजा में सान दोनातो के भित्तिचित्र, फ्लोरेंस में ओन्यीसांती में अंतिम भोज के तीन तीन तथा संत जेरोम के प्रसिद्ध भित्तिचित्र (१४८०), सांता मारिया नोवेला के संत जान बप्तिस्त तथा कुमारी मरियम के जीवन की घटनाओं से संबंधित असाधारण सुंदर भित्तिचित्र।

## सन्दर्भ
श्रेणी:चित्रकार
ईशानवर्मन

**ईशानवर्मन्** कन्नौज का मौखरी राजा था। उसके पहले के तीन राजा अधिकतर उत्तरयुगीन मगध गुप्तों के सामंत रहे थे। ईशानवर्मन् ने उत्तर गुप्तों का आधिपत्य कन्नौज से हटाकर अपनी स्वतंत्रता घोषित की। उसकी प्रशस्ति में लिखा है कि उसने आंध्रों को परास्त किया और गौड़ों को अपनी सीमा के भीतर रहने को मजबूर किया। इसमें संदेह नहीं कि यह प्रशस्ति मात्र प्रशस्ति है क्योंकि ईशानवर्मन् के आंध्रों अथवा गौड़ राजा के संपर्क में आने की संभावना अत्यंत कम थी। गौड़ों और मौखरियों के बीच तो स्वयं उत्तरकालीन गुप्त ही थे जिनके राजा कुमारगुप्त ने, जैसा उसके अभिलेख से विदित है, ईशानवर्मन को परास्त कर उसके राज्य का कुछ भाग छीन लिया था।

## इन्हें भी देखें
*मौखरी राजवंश

श्रेणी:प्राचीन भारत का इतिहास
श्रेणी:भारत के राजा
घृताची

**घृताची** प्रसिद्ध अपसरा जो कश्यप ऋषि तथा प्राधा की पुत्री थी। पौराणिक परंपरा के अनुसार घृताची से रुद्राश्व द्वारा १० पुत्रों, कुशनाभ से १०० पुत्रियों, च्यवन पुत्र प्रमिति से कुरु नामक एक पुत्र तथा एकमत से वेदव्यास से शुकदेव का जन्म हुआ।
एक बार भरद्वाज ऋषि ने घृताची को निर्वस्त्र गंगा में स्नान करते देखा और उनका वीर्यपात हो गया। वीर्य को उन्होंने एक द्रोणि (मिट्टी का बर्तन) में रख दिया जिससे द्रोणाचार्य पैदा हुए और इसी नाम से जाने जाते हैं।

श्रेणी:पौराणिक पात्र
सुशासन

**सुशासन** (Good governance) से तात्पर्य किसी सामाजिक-राजनीतिक ईकाई (जैसे नगर निगम, राज्य सरकार आदि) को इस प्रकार चलाना कि वह वांछित परिणाम दे। सुशासन के अन्तर्गत बहुत सी चीजें आतीं हैं जिनमें अच्छा बजट, सही प्रबन्धन, कानून का शासन, सदाचार इत्यादि। इसके विपरीत पारदर्शिता की कमी या सम्पूर्ण अभाव, जंगल राज, लोगों की कम भागीदारी, भ्रष्टाचार का बोलबाला आदि दुःशासन के लक्षण हैं।

'शासन' शब्द में 'सु' उपसर्ग लग जाने से 'सुशासन' शब्द का जन्म होता है। ’सु’ उपसर्ग का अर्थ शुभ, अच्छा, मंगलकारी आदि भावों को व्यक्त करने वाला होता है। राजनीतिक और सामाजिक जीवन की भाषा में सुशासन की तरह लगने वाले कुछ और बहुप्रचलित-घिसेपिटे शब्द हैं जैसे - प्रशासन, स्वशासन, अनुशासन आदि। इन सभी शब्दों का संबंध शासन से है। ’शासन’ आदिमयुग की कबीलाई संस्कृति से लेकर आज तक की आधुनिक मानव सभ्यता के विकासक्रम में अलग-अलग विशिष्ट रूपों में प्रणाली के तौर पर विकसित और स्थापित होती आई है। इस विकासक्रम में परंपराओं से अर्जित ज्ञान और लोककल्याण की भावनाओं की अवधारणा प्रबल प्रेरक की भूमिका में रही है। इस अर्थ में शासन की सभी प्रणालियाँ कृत्रिम हैं।
इस प्रकार हम कह सकते है कि सुशासन व्यक्ति को भ्रस्टाचार एवं लालफीताशाही से मुक्त कर प्रशासन को स्मार्ट S(simple)साधारण,M(moral)नैतिक,A(accountable)उत्तरदायी,R(responsible)जिम्मेदारियोग्य,T(transparent)पारदर्शी बनाता है ।

## सुशासन के प्रमुख तत्त्व निम्नलिखित है ।
संयुक्त राष्ट्रसंघ के अनुसार सुशासन के निम्नलिखित आठ विशेषताएँ होतीं हैं-
# विधि का शासन (rule of law)
# समानता एवं समावेशन (equity and inclusiveness)
# भागीदारी (participation)
# अनुक्रियता (responsiveness)
# बहुमत/मतैक्य (consensus oriented)
# प्रभावशील दक्षता (effectiveness and efficiency)
# पारदर्शिता (transparency)
# उत्तरदायित्व (accountability) 
#निष्पक्ष आकलन (fair assessment)

## बाहरी कड़ियाँ
* What is Good Governance?, UNESCAP
* sgi-network.org Sustainable Governance Indicators
*contentMDK:20673872~menuPK:1740557~pagePK:64168445~piPK:64168309~theSitePK:1740530,00.html World Bank Researchers Analysising Governance
* सुशासन से सुधरेगा इकॉनमी का हाल (भरत झुनझुनवाला)

श्रेणी:समाजशास्त्र
श्रेणी:लोक प्रशासन